**7. razred (6. april – 10. april 2020) slovenščina**

Dragi sedmošolec, sedmošolka!

V 4. tednu dela na daljavo se boste nasmejali in zabavali ob branju odlomka **Josipa Jurčiča, Kozlovska sodba v Višnji Gori.**

Glavna junaka v humoreski sta nočni čuvaj Lukež Drnulja in mestni svetovalec Andraž Slamorezec.

Glavna tema pa je razsodba kozlu, ker je čez ograjo gledal na sosedov vrt.

Kot ste že navajeni, vam z učiteljico delo razdeliva po dnevih. Glede na to, da imamo štiri ure tedensko, sva vam razčlembo besedila razdelili na štiri dni.

1. DAN

Preberite v berilu odlomek **Josipa Jurčiča, Kozlovska sodba v Višnji Gori (nato napišite naslov avtorja in dela v zvezek)** in narišite kozla Lisca kot si ga predstavljate.

2. DAN

Še enkrat preberite odlomek in odgovorite na naslednja vprašanja. Odgovore zapišite v zvezek.

1. Kje in kdaj se dogaja Jurčičeva humoreska?
2. Kakšno delo je opravljal Lukež Drnulja?
3. Kdo je Andraž Slamorezec? Kaj v zgodbi zvemo o njem?
4. Česa je sosed Slamorezec obtožil kozla Lisca?
5. Je kozel Lisec le gledal na vrt ali je uspel z njega tudi kaj pojesti? Se ti zdi smiselno, da so mu sodili?
6. Koliko dni po dogodku je res prišlo do sojenja?
7. Kdo je bil pri sodbi tožnik? Zakaj sta bila toženca dva?
8. Kdo vse je govoril med zasedanjem sodnega zbora? Kdo je bil na Drnuljevi strani? Kdo na Slamorežčevi? Zakaj? Je bil kdo od sodnikov nepristranski?
9. Kakšni se ti zdijo priimki sodnikov? Zakaj jim je – po tvojem mnenju – Jurčič dal taka imena?
10. Kako se na besede enih in drugih odzivajo Višnjani?
11. Kdo je na koncu določil kazen? Kako je razsodil?

12. Kakšna se tebi zdi sodba glavnega višnjanskega sodnika?

3. DAN

1. Naslov *Kozlovska sodba v Višnji Gori* lahko razumemo dobesedno. Višnjani so sodili kozlu. Vendar bi naslov lahko razumeli tudi v prenesenem pomenu. Spomni se frazema/stalne besedne zveze »kozle streljati«. Je bilo sojenje pametno? Kaj pa sodba sama? Se ti zdi možna tudi taka razlaga naslova?

2. **Preberi si UČNO POMOČ in prepiši v zvezek KAJ JE HUMORESKA?!**

***UČNA POMOČ***

Josip Jurčič je Kozlovsko sodbo v Višnji gori napisal že davnega leta 1867, zato je v njej precej starinskih besed (*palec – dolžinska mera*).

**Pripoved Kozlovska sodba v Višnji gori pri bralcu vzbuja smeh, osebe imajo nenavadna (komična) imena in so smešna. Takšni zgodbi pravimo HUMORESKA.** (zapiši v zvezek)

**Poišči tri dokaze, da je to res humoreska. To zapiši v zvezek.**

**Frazemi so stalne besedne zveze, ki imajo ustaljen pomen. Njihova značilnost je, da običajno ne pomenijo tistega, kar pomenijo posamezne besede, ampak se moramo njihovega pomena naučiti.**

**Frazemi, ki ne tvorijo celega stavka, ampak jih sestavlja le besedna zveza, se imenujejo rekla.**

Če imaš kakšno vprašanje ali dilemo, piši na: klavdija.kotnik@guest.arnes.si

Ostani zdrav/a.

4. DAN

Danes boš nadaljeval zgodbo o Višnjanih in kozlu liscu. Kaj se je, po tvojem mnenju, zgodilo na koncu. Nadaljevanje je lahko krajše, pomembno je, da boš ohranil šaljivost pripovedi.

Nadaljevanje natipkaj v MICROSOFT WORD in ga pošljite na mail:

7.b – mzmagaj@gmail.com

7.a - lapanja.mirjam@os-mezica.si

Uspešno delo ti želim in vse dobro!